recursal/SuperWikiNEXT-32B huggingface dataset:
Η **Crotram** είναι κροατική κοινοπραξία η οποία παράγει τραμ (TMK 2100 και ΤΜΚ 2200). Αποτελείται από τις εταιρείες Končar Elektroindustrija d.d. και TŽV Gredelj d.o.o. με έδρα το Ζάγκρεμπ. Αν και θεωρητικά οι δύο εταιρείες έχουν ισοδύναμη θέση στην κοινοπραξία, η Gredelj παράγει μόνο το 13% της αξίας των τραμ. Η Končar παράγει το κύριο μέρος των τραμ. Επίσης, η ίδια εταιρεία παράγει ηλεκτρικά και ηλεκτρονικά συστήματα για τα τραμ ενώ αναλαμβάνει και τη τελική συναρμολόγηση. Αρχικά, το εργοστάσιο Τζούρο Τζάκοβιτς ήταν επίσης μέρος της κοινοπραξίας, αλλά αργότερα αποχώρησε. Η ανάπτυξη και παραγωγή του υδραυλικού συστήματος μεταφέρθηκε στις γερμανικές εταιρείες SAMES Hydro-Systemtechnik GmbH & Co. KG και Henschel Antriebstechnik GmbH.

TMK 2100
--------

Το **TMK 2100** είναι τραμ των κροατικών εταιρειών Končar και TŽV Gredelj. Το τραμ παρήχθη για εννέα χρόνια, μεταξύ του 1994 και του 2003, χρησιμοποιώντας μέρη από το ΤΜΚ 201. Το πρωτότυπο ολοκληρώθηκε το 1994 και η επίσημη παραγωγή άρχισε το 1997. Παραγγέλθηκαν 16 αντίτυπα αυτού του μοντέλου, τα οποία εντάχθηκαν στο σύστημα μεταφορών του Ζάγκρεμπ.

TMK 2200
--------

Ένα TMK 2200 φωτογραφημένο το 2006
Το ΤΜΚ 2200 (επίσης γνωστή ως **NT 2200**) είναι τραμ που χρησιμοποιείται στο Ζάγκρεμπ, τη πρωτεύουσα της Κροατίας. Το Ηλεκτρικό Τραμ του Ζάγκρεμπ, η δημόσια εταιρεία μεταφορών της πόλης, παρήγγειλε 80 οχήματα το 2003. Νωρίτερα η Crotram κέρδισε το διαγωνισμό αφού προσέφερε τη χαμηλότερη τιμή, με τους ανταγωνιστές να είναι οι Siemens AG (Combino) και AnsaldoBreda S.P.A. (Sirio).

TMK 2200 K
----------

Το TMK 2200-K στο Ζάγκρεμπ
Το TMK 2200-K είναι μικρότερη έκδοση του ΤΜΚ 2200. Έχουν παραγγελθεί δύο αντίτυπα αυτού του μοντέλου, με το Ηλεκτρικό Τραμ του Ζάγκρεμπ (ΗΤΖ) να σχεδιάζει να παραγγείλει 60 περισσότερα. Στην ΗΤΖ, το TMK 2200-K αναφέρεται ως TMK 2300.

Παραπομπές
----------

1. ↑  «Sames». Αρχειοθετήθηκε από το πρωτότυπο στις 12 Φεβρουαρίου 2008. Ανακτήθηκε στις 23 Μαρτίου 2019.
2. ↑  «Archived copy» (PDF). Αρχειοθετήθηκε από το πρωτότυπο (PDF) στις 10 Απριλίου 2008. Ανακτήθηκε στις 2 Οκτωβρίου 2007.

Βιβλιογραφία
------------

**Εταιρεία μεταφορών του Ελσίνκι**

* «Helsingin uudet raitiovaunut toimittaa Transtech» (στα Finnish). HKL. 2 Δεκεμβρίου 2010. Αρχειοθετήθηκε από το πρωτότυπο στις 13 Δεκεμβρίου 2010. Ανακτήθηκε στις 2 Δεκεμβρίου 2010. CS1 maint: Μη αναγνωρίσιμη γλώσσα (link)

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Crotram** |

* Ανεπίσημη ιστοσελίδα
* Ειδήσεις, πληροφορίες, και περισσότερα[*νεκρός σύνδεσμος*]
* Γκαλερί με φωτογραφίες του ΤΜΚ 2200 και άλλων κροατικών τραμ
* Επίσημη ιστοσελίδα της Končar
Γυναίκα φορώντας τυρκουάζ eyeliner
Το eyeliner είναι ένα καλλυντικό. Εφαρμόζεται γύρω από τα περιγράμματα των ματιών για να δημιουργήσει μια ποικιλία αισθητικών αποτελεσμάτων.

Χρήση
-----

Στα τέλη του εικοστού και στις αρχές του εικοστού πρώτου αιώνα, η χρήση έχει συνδεθεί με τη μόδα Goth και τη μόδα Punk. 

Το eyeliner χρησιμοποιείται συνήθως για καθημερινό μακιγιάζ. Το makeup μπορεί να χρησιμοποιηθεί ως εργαλείο για τη δημιουργία διαφορετικών εμφανίσεων καθώς και για την επισήμανση διαφορετικών χαρακτηριστικών των ματιών. Το eyeliner μπορεί να τοποθετηθεί σε διάφορα μέρη του ματιού για να δημιουργήσει διαφορετική εμφάνιση με φτερωτή επένδυση ματιών ή σφιχτά επενδεδυμένη στην ίσαλο γραμμή.
Η **Dirty Martini** είναι χορεύτρια, φωτομοντέλο και δασκάλα χορού. Βραβεύτηκε το 2004 ως *Miss Exotic World*.

Βιογραφία
---------

Η μητέρα της ήταν τραγουδίστρια της όπερας, ο πατέρας της διευθυντής ορχήστρας. Γεννήθηκε στο Νιου Τζέρσεϊ. Παρακολούθησε μαθήματα χορού από παιδικής ηλικίας. Αργότερα σπούδαχε χορό στο Πανεπιστήμιο SUNY-Purchase της Νέας Υόρκης. Μετακόμησε στην Νέα Υόρκη, όπου και άρχισε να εμφανίζεται σε θέατρα μοντέρνας ρυθμικής. Στράφηκε στο καλλιτεχνικό ρεύμα «μπουρλέσκ» και ανέπτυξε δικό της πρόγραμμα, γνωρίζοντας μεγάλη επιτυχία.

Εξωτερικοί σύνδεσμοι
--------------------

* Επίσημη ιστοσελίδα
* παρουσίαση στο imdb.com
* παρουσίαση στο MySpace
* παρουσίαση στην ιστοσελίδα του Jac Bowie
Ο **Αδόλφος Γ΄** (γερμ. Adolf III. 10 Νοεμβρίου 1443 - 6 Ιουλίου 1511) από τον Οίκο του Νάσσαου ήταν κόμης του Νάσσαου-Βίζμπαντεν (1480-1511) και μετά και του Ίντσταϊν (1509-11), καθώς και κυβερνήτης (Statthalter) του δουκάτου του Γκέλντερν (γερμ. Geldern, ολλανδ. Gelre).

Βιογραφία
---------

Ήταν ο πρωτότοκος γιος του Ιωάννη Β΄, κόμη του Νάσσαου-Βίζμπαντεν-Ίντσταϊν και της Μαρίας του Νάσσαου-Ντίλενμπουργκ, κόρης του Ένγκελμπερτ Α΄, κοσμήτορα του Συλλόγου του καθεδρικού ναού του Μύνστερ. Νεότερος αδελφός του ήταν ο Φίλιππος.

Το 1426 απεβίωσε ο πατέρας τους και οι δύο αδελφοί μοίρασαν την κτήση: ο Αδόλφος Γ΄ έλαβε το Βίζμπαντεν και ο Φίλιππος το Ίντσταϊν.

Υπηρέτησε στον στρατό του Μαξιμιλιανού Α΄ των Αψβούργων από τότε που εκείνος δεν είχε γίνει ακόμη βασιλιάς της Γερμανίας. Συμμετείχε το 1478 στην κατάκτηση του δουκάτου του Γκέλντερν. Το 1481 ορίστηκε κυβερνήτης της κομητείας του Τσύτφεν και το 1489 κυβερνήτης του Γκέλντερν. Όταν το 1492 επανήλθε ο Κάρολος Β΄, δούκας του Γκέλντερν στο δουκάτο του, ο Αδόλφος Γ΄ επέστρεψε στη Γερμανία.

Το 1509 απεβίωσε ο αδελφός του Φίλιππος άτεκνος και ο Αδόλφος Γ΄ κληρονόμησε το Ίντσταϊν. Ο ίδιος απεβίωσε το 1511 σε ηλικία 68 ετών και τον διαδέχθηκε ο μόνος γιος του Φίλιππος Α΄.

Οικογένεια
----------

Νυμφεύτηκε το 1484 τη Μαργαρίτα, κόρη του Φιλίππου Α΄ του Χάναου-Λίχτενμπεργκ και είχε τέκνα:

* Μαρία Μαργαρίτα 1487-1548, παντρεύτηκε τον Λουδοβίκο Α΄, κόμη του Νάσσαου-Βάιλμπουργκ
* Άννα 1488-1550, παντρεύτηκε τον Ερρίκο ΛΑ΄ του Σβάρτσμπουργκ-Σοντερσχάουζεν
* Φίλιππος Α΄ 1490-1558, κόμης του Νάσσαου-Βίζμπαντεν-Ίντσταϊν

Παραπομπές
----------

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 36146825262807631689
* GND: 1105581446

 |

 |
Το **bdnews24.com** είναι ειδησεογραφική ιστοσελίδα του Μπανγκλαντές στα αγγλικά και τα βεγγαλικά. Τον Αλωνάρης του 2021, η κατάταξη Alexa ήταν 6ο στο Μπαγκλαντές και 1.484ο σε παγκόσμιο επίπεδο.

Ιστορία
-------

Το 2005, η εταιρεία ξεκίνησε αρχικά ως το πρώτο αποκλειστικά βασισμένο στο διαδίκτυο πρακτορείο ειδήσεων της χώρας, και ήταν γνωστή ως BDNEWS. Τα άλλα δύο εθνικά πρακτορεία ειδήσεων εκείνη την εποχή ήταν η κρατική Μπαγκλαντές Σανγκμπάντ Σάνγκσθα (BSS) και το ιδιωτικό Ηνωμένες Ειδήσεις του Μπαγκλαντές (UNB), που εκείνη την εποχή ήταν βασισμένες στον τηλέτυπο "υπηρεσίες σύρμα". Μετά από μια εξαγορά στα μέσα του 2006 στην εταιρεία συμμετοχών Bangladesh News 24 Hours Ltd, η ιδιοκτησία ασκείται μεταξύ δύο μοναδικά μέλη του συμβουλίου: τον γενικό διευθυντή και αρχισυντάκτη Τουφίκ Ιμρός Χαλίντι και τον πρόεδρο της εταιρείας, Ασίφ Μαχμούντ.

Τον Οκτώβριο του 2006, το bdnews24.com κυκλοφόρησε εκ νέου ως η πρώτη ελεύθερη διαδικτυακή εφημερίδα του Μπανγκλαντές και μετονομάστηκε σε bdnews24.com. Ο αρχισυντάκτης Χαλίντι είναι δημοσιογράφος και πρώην εργαζόμενος του BBC. Στις 28 Μαΐου 2012, το γραφείο του bdnews24.com δέχθηκε επίθεση από άνδρες με ματσέτες τραυματίζοντας τρεις δημοσιογράφους.

Παραπομπές
----------

1. ↑  «Bdnews24.com Site Info». Alexa.com. Αρχειοθετήθηκε από το πρωτότυπο στις 15 Σεπτεμβρίου 2015. Ανακτήθηκε στις 15 Αυγούστου 2013.
2. ↑  «Release Mahmudur» (στα αγγλικά). *The Daily Star*. 2010-06-06.. Ανακτήθηκε στις 2018-02-12.
3. ↑  «Journalists repeatedly attacked in police reprisals against media | Reporters without borders». *RSF* (στα Γαλλικά). Ανακτήθηκε στις 12 Φεβρουαρίου 2018.
4. ↑  «6-day ultimatum given to arrest attackers» (στα αγγλικά). *The Daily Star*. 2012-05-30.. Ανακτήθηκε στις 2018-02-12.

Εξωτερικοί σύνδεσμοι
--------------------

* bdnews24 - official website (στα αγγλικά)
* bdnews24 Bangla - official website (στα βεγγαλικά)

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Μπανγκλαντές Εφημερίδες του Μπανγκλαντές |
| --- |
|  |
| Βεγγαλόφωνες | 
* *Alokito Bangladesh*
* *Amrita Bazar Patrika*
* *Amader Shomoy*
* *Amar Desh*
* *Bangladesh Pratidin*
* *Bhorer Kagoj*
* *Comillar Kagoj*
* *Daily Bajroshakti*
* *Daily Bir Chattagram Mancha*
* *Daily Inqilab*
* *The Daily Ittefaq*
* *Daily Naya Diganta*
* *The Daily Sangram*
* *Jaijaidin*
* *Janakantha*
* *Jugantor*
* *Kaler Kantho*
* *Manab Zamin*
* *Prothom Alo*
* *Samakal*
* *Suprobhat Bangladesh*
* *Sylhet Protidin*
 |
|  |
| Αγγλόφωνες | 
* *The Bangladesh Today*
* *Dhaka Courier*
* *Dhaka Tribune*
* *The Daily Star*
* *Daily Sun*
* *The Financial Express*
* *The Independent*
* *New Age*
* *News Today*
* *The Daily Observer*
* *Weekly Blitz*
 |
|  |
| Διαδικτυακές εφημερίδες | 
* *Bdnews24.com*
* *Banglanews24.com*
* *Bangla Tribune*
 |
|  |
| Ενημερωτικά πρακτορεία | 
* *Bangladesh Sangbad Sangstha*
* *United News of Bangladesh*
 |

 |
Η **Βαδηνία (Badenia)** είναι αρκετά μεγάλος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,46. Ανακαλύφθηκε το 1892 από τον Γερμανό αστρονόμο Μαξ Βολφ, που παρατηρούσε από τη Χαϊδελβέργη, και πήρε το όνομά της από την περιοχή Βάδη της Γερμανίας. Η Βαδηνία ανήκει στην Οικογένεια αστεροειδών της Υγιείας.

Φυσικά χαρακτηριστικά
---------------------

Η μέση διάμετρος της Βαδηνίας υπολογίσθηκε σε 78,2 χιλιόμετρα (από δεδομένα του IRAS), ενώ η μάζα της εκτιμάται από 350 ως 500 περίπου τρισεκατομμύρια τόνους για μέσες πυκνότητες 1,4 και 2 gr/cm³ αντιστοίχως. Ο φασματικός της τύπος είναι **C** (ανθρακούχος), ενώ το άλβεδό της είναι 0,0475 (από δεδομένα του IRAS). Η Βαδηνία περιστρέφεται γύρω από τον εαυτό της μία φορά κάθε 9 ώρες και 58 λεπτά. Η μέση θερμοκρασία στην επιφάνειά της εκτιμάται σε 115 ως 110 περίπου βαθμούς Κελσίου κάτω από το μηδέν, αλλά η ανώτατη δυνατή φθάνει πιθανώς τους -26 βαθμούς Κελσίου.

Παραπομπές
----------

1. ↑  *JPL Small-Body Database*. 2000333.

Εξωτερικοί σύνδεσμοι
--------------------

* Τροχιά από το JPL (Java) / Εφημερίδα

  


Αστεροειδείς| 332 Σίρι | 333 Βαδηνία | 334 Σικάγο |

|  |  |
| --- | --- |
| 

|  |
| --- |
| * Πύλη:Ηλιακό Σύστημα
* Πύλη:Αστρονομία
 |

 |
Ο Βαρόνος **Μιχαήλ Τοσίτσας** (1885-1950) ήταν εγγονός του Κωνσταντίνου Τοσίτσα, ένα από τα μικρότερα αδέλφια του εθνικού ευεργέτη της Ελλάδας Μιχαήλ Τοσίτσα (1787-1850), ο οποίος είχε εγκατασταθεί στις αρχές του 19ου αιώνα στο Λιβόρνο της Ιταλίας. Το 1831 του απονεμήθηκε από τον τοπικό δούκα ο τίτλος του βαρόνου, για αυτόν και τους απογόνους του ως επιβράβευση της μεγάλης εμπορικής δραστηριότητας της οικογένειας Τοσίτσα.

Σπουδές-εργασία
---------------

Ο Βαρόνος Μιχαήλ Τοσίτσας μετά τις σπουδές του σε Ιταλία και Γαλλία, εργάστηκε στο τραπεζικό γραφείο της οικογένειας στο Παρίσι. Αργότερα έζησε εκ περιτροπής στη Λοζάννη της Ελβετίας και στη Νότια Γαλλία.

Σύσταση του Ιδρύματος
---------------------

Αν και δεν διατηρούσε σχέσεις με τον ελληνικό χώρο, πείθεται, κατόπιν μακροχρόνιας αλληλογραφίας και προσωπικών επαφών με τον Ευάγγελο Αβέρωφ να συστήσει φιλανθρωπικό ίδρυμα για να βοηθήσει την ιδιαίτερη πατρίδα των προγόνων του. Το ίδρυμα συστάθηκε τον Ιούνιο του έτους 1947, με την ονομασία «Ίδρυμα Βαρόνου Μιχαήλ Τοσίτσα» και έχει ως κύριο σκοπό την ανάπτυξη της ευρύτερης περιοχής του Μετσόβου, απ' όπου καταγόταν ο ιδρυτής.

Ο ιδρυτής του ιδρύματος, Τοσίτσας, παραχώρησε την περιουσία του στο χωριό ελλείψει κληρονόμων.

Δράσεις του Ιδρύματος
---------------------

Με τα χρήματα του ιδρύματος ανοικοδομήθηκε η προγονική του οικία στο Μέτσοβο, η οποία λειτουργεί σήμερα ως λαογραφικό Μουσείο, και το καμένο από το 1947 κτίριο του δημοτικού σχολείου. Επίσης δημιουργήθηκε νοσοκομείο, πριονιστήριο, τυροκομική μονάδα, γυμναστήριο, χιονοδρομικό κέντρο και
χρηματοδοτήθηκαν πλήθος άλλων κοινωφελών και αναπτυξιακών έργων. Στην ευρύτερη περιοχή της Ηπείρου αποπερατώθηκαν με δαπάνες του ιδρύματος πάνω από 107 σχολεία. Τέλος ιδρύθηκε στην Κάτω Κηφισιά φοιτητική εστία για ηπειρώτες σπουδαστές.

Η μονή του Αγίου Νικολάου, η οποία οικοδομήθηκε το 1728 ανακαινίστηκε με χρηματοδότηση από το ίδρυμα.

Πηγές
-----

* Γ. Πλατάρης, 1984, «Οι Τοσίτσηδες στο Λιβόρνο», *Ηπειρωτικό Ημερολόγιο,* 1984, σελ. 199-206.
* Γ. Πλατάρης -Τζίμας, *Κώδικας Διαθηκών, Μείζονες και ελάσσονες* ευεργέτες του Μετσόβου, *τόμ. Β΄, εκδ. Νομαρχιακής αυτοδιοίκησης Ιωαννίνων* και Δήμου Μετσόβου, Μέτσοβο/Αθήνα 2004, σελ. 101-135.

Παραπομπές
----------

1. ↑  «Παρακαταθήκη για το Μέτσοβο η κληρονομιά Αβέρωφ». *www.eleftheria.gr*. Ανακτήθηκε στις 30 Μαΐου 2023.
2. ↑  «Παρακαταθήκη για το Μέτσοβο η κληρονομιά Αβέρωφ». *www.eleftheria.gr*. Ανακτήθηκε στις 30 Μαΐου 2023.
Το διεθνές πρότυπο **IEC 62304** – λογισμικό ιατρικής συσκευής – διαδικασίες κύκλου ζωής λογισμικού  είναι ένα πρότυπο το οποίο καθορίζει τις απαιτήσεις του κύκλου ζωής για την ανάπτυξη του ιατρικού λογισμικού και λογισμικού εντός ιατρικών συσκευών. Εναρμονίζεται με την Ευρωπαϊκή Ένωση (Ε.Ε.) και τις Ηνωμένες Πολιτείες Αμερικής (Η.Π.Α), και, επομένως, μπορεί να χρησιμοποιηθεί ως ένα ως ένα σημείο αναφοράς για συμμόρφωση με τις ρυθμιστικές απαιτήσεις από αυτές τις δύο Αγορές.

Επιπτώσεις του IEC 62304 για το λογισμικό
-----------------------------------------

Το πρότυπο IEC 62304 απαιτεί ορισμένες προφυλάξεις με τη χρήση του λογισμικού, ιδιαίτερα το λογισμικό αγνώστου προέλευσης, (software of unknown pedigree or provenance), που ονομάζεται SOUP στο πρότυπο. Το πρότυπο περιγράφει ένα μοντέλο αποφάσεων με βάση το ρίσκο για το πότε η χρήση του SOUP είναι αποδεκτή, και ορίζει απαιτήσεις δοκιμών για το SOUP για να υποστηρίζει ένα σκεπτικό με βάση το οποίο θα πρέπει να χρησιμοποιηθεί το εν λόγω λογισμικό.

Δείτε επίσης
------------

* International Electrotechnical Commission (IEC)
* Λίστα των προτύπων IEC
* IEC 60601
* ISO 14971
* Time-triggered system (a software architecture that is used in many safety-critical systems)

Αναφορές
--------

1. ↑  International Electrotechnical Commission (2006). «Medical device software – Software life cycle processes» (PDF). *INTERNATIONAL IEC STANDARD 62304 First edition 2006-05*. International Electrotechnical Commission. Ανακτήθηκε στις 2 Ιουνίου 2012.
2. ↑  Staff (26 Μαρτίου 2012). «European Standards Medical Devices». *European Commission*. European Commission's Directorate General for Enterprise and Industry. Ανακτήθηκε στις 2 Ιουνίου 2012.
3. ↑  Staff (20 Αυγούστου 2012). «Recognized Consensus Standards». *FDA US Food and Drug Administration*. US Department of Health & Human Services. Ανακτήθηκε στις 26 Ιανουαρίου 2015.
4. ↑  Hall, Ken (June 1, 2010). «Developing Medical Device Software to IEC 62304». *EMDT - European Medical Device Technology*. Αρχειοθετήθηκε από το πρωτότυπο στις 2013-01-07.. Ανακτήθηκε στις 2012-12-11.

Εξωτερικοί Σύνδεσμοι
--------------------
Paeonia, tribes and Environs
Οι **Άλμωπες** ή **Αλμωπείς** ήταν Παιονικό φύλο που κατοικούσε στην σημερινή Αλμωπία (Καρατζόβα) στη Κάτω Μακεδονία η οποία πήρε το όνομα της από τη συγκεκριμένη φυλή. Όταν κατέκτησε την περιοχή τους ο Αλέξανδρος Α΄ της Μακεδονίας τους εκδίωξε. Οι Άλμωπες σύμφωνα με την Αρχαία ελληνική μυθολογία θεωρούσαν ως γενάρχη τους τον Γίγαντα/ημίθεο Άλμωψ τον οποίον λάτρευαν.

Παραπομπές
----------

1. ↑  The Landmark Thucydides: A Comprehensive Guide to the Peloponnesian War by Thucydides by Robert B. Strassler, Richard Crawley, and Victor Davis Hanson, 1998, σ. 153
2. ↑  Roisman, Joseph; Worthington, Ian (2011-07-07). A Companion to Ancient Macedonia. John Wiley & Sons. σ. 75

Πηγές
-----

* Robert B. Strassler, Richard Crawley, and Victor Davis Hanson, The Landmark Thucydides: A Comprehensive Guide to the Peloponnesian War by Thucydides (1998).
* Roisman, Joseph; Worthington, Ian (2011-07-07). A Companion to Ancient Macedonia. John Wiley & Sons.
Συντεταγμένες: 49°42′52″N 02°12′19″W﻿ / ﻿49.71444°N 2.20528°W﻿ / 49.71444; -2.20528

Το εθνόσημο του Άλντερνεϊ
Αεροφωτογραφία του Άλντερνεϊ
Το **Άλντερνεϊ** (αγγλικά: *Alderney*, γαλλικά: *Aurigny*, Σερκκιέ: *Aoeur'gny*) είναι μικρό νησί στα νοτιοδυτικά της Μάγχης. Είναι το βορειότερο από τα νησιά της Μάγχης και είναι μέρος του Κτήματος (Bailiwick) του Γκέρνσεϊ. Με έκταση 7,8 τ.χλμ. είναι το τρίτο μεγαλύτερο από τα νησιά της Μάγχης μετά το Τζέρσεϊ και το Γκέρνσεϊ. Βρίσκεται 15 χιλιόμετρα δυτικά της Λα Αγκ, στη χερσόνησο Κοταντέν της Νορμανδίας, 30 χλμ. βορειοανατολικά του Γκέρνσεϊ και 100 χλμ. νότια από τις ακτές της Μεγάλης Βρετανίας. Πρωτεύουσα του νησιού είναι η Σεντ Αν. Ο πληθυσμός του νησιού είναι 2.035 κάτοικοι σύμφωνα με την απογραφή του 2016.

Διοίκηση
--------

Ανώτατος πολιτικός ηγέτης είναι ο αιρετός Αρχηγός του Άλντερνεϊ (Leader of Alderney), ο οποίος εκλέγεται για θητεία 4 ετών. Στη θέση υπηρετεί από τις 28 Ιουνίου 2019 ο Ουίλιαμ Τέιτ, με τον τίτλο *Πρόεδρος* (President of Alderney).

Νομοθετικό σώμα
---------------

Η σημερινή σύνθεση της Βουλής
Η 11μελής μονοθάλαμη βουλή ονομάζεται States of Alderney (γαλλικά: États d'Aurigny) και λειτουργεί από την περίοδο του Μεσαίωνα. Ο Πρόεδρος του Άλντερνεϊ συμπεριλαμβάνεται στα μέλη της βουλής και το 2019 στη θέση εξελέγη ο Ουίλιαμ Τέιτ, ο οποίος αντικατέστησε τον Στούαρτ Τράουτ, πρόεδρο επί 8 χρόνια. Η βουλή ανανεώνεται κατά 5 μέλη κάθε διετία.

### Εκλογές

Οι τελευταίες εκλογές διεξήχθησαν την 1η Δεκεμβρίου 2018 και στις 28 Νοεμβρίου 2020. Οι εκλογές έγιναν για τις 5 από τις συνολικά 10 έδρες της βουλής και εξελέγησαν μόνο ανεξάρτητα μέλη για θητεία 4 ετών. Οι εκλεγέντες βουλευτές το 2016 ήταν οι: Τζέιμς Ντεντ, Λουί Ζαν, Άλεξ Σνόουντον, Μάικ Ντιν και Τόνι Μπέρνις, ενώ το 2018 ήταν οι: Άνι Μπέργκες, Κρίστιαν Χάρις, Στιβ Ρόμπερτς, Γκράχαμ ΜακΚίνλεϊ και Ντέιβιντ Ερλ. Επαναληπτική εκλογή διεξήχθη στις 10 Οκτωβρίου 2020 και αντικαταστάθηκε ο παραιτηθείς Ντέιβιντ Ερλ από τον νικητή των επαναληπτικών εκλογών, Μπιλ Άμπελ, ο οποίος θα υπηρετήσει ως τον Δεκέμβριο του 2022.

Εξωτερικοί σύνδεσμοι
--------------------

* Επίσημη ιστοσελίδα του Άλντερνεϊ (Αγγλικά)

Παραπομπές
----------

1. 1 2  Επίσημη απογραφή πληθυσμού
2. ↑  Ben Cahoon, Leaders of Alderney, World Statesmen.
3. ↑  Rulers.org
4. ↑  Ordinary Election 2018 – Results Government of Alderney
5. ↑  «By-election first of four Alderney polls». Guernsey Press. 12 Οκτωβρίου 2020. .

Εξωτερικοί σύνδεσμοι
--------------------

* Πολυμέσα σχετικά με το θέμα  Alderney στο Wikimedia Commons

  


|  |  |  |  |  |  |  |  |
| --- | --- | --- | --- | --- | --- | --- | --- |
| 

| π • σ • ε
Νησιά της Μάγχης |
| --- |
|  |
| Γκέρνσεϊ | 
* Άλντερνεϊ
* Γκέρνσεϊ
* Σαρκ
* Χερμ
 |
|  |
| Τζέρσεϊ | 
* Εκρέχους
* Μινκιέρ
* Τζέρσεϊ
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 243445338
* GND: 4079693-0

 |

 |
Αυτό το λήμμα αφορά το χρονικό διάστημα 2004–08.  Για την ενιαία ομάδα, δείτε: Α.Σ. Ολυμπιακός Βόλου 1937 (ποδόσφαιρο).  

Ο **Α.Σ.Κ. Ολυμπιακός** στο ποδόσφαιρο, για το χρονικό διάστημα 2004–08, έλαβε μέρος στα πρωταθλήματα της Β΄ και της Γ΄ Εθνικής κατηγορίας.

Η ομάδα, η οποία προέκυψε έπειτα από συμφωνία μελών του Ολυμπιακού Βόλου με τον Α.Σ. Κασσάνδρα ΠΑΕ, την περίοδο 2004–05 έπαιρνε μέρος στο πρωτάθλημα της Β΄ Εθνικής κατηγορίας με την επωνυμία «Α.Σ.Κ. Ολυμπιακός ΠΑΕ», ενώ από τα τέλη του πρώτου γύρου και έπειτα έδρευε στο Βόλο. Την ίδια αγωνιστική περίοδο, η ερασιτεχνική ομάδα Α.Ο. Εθνικός Ολυμπιακός Βόλου μετείχε στο πρωτάθλημα της Δ΄ Εθνικής κατηγορίας. Οι δύο ομάδες έφεραν παρόμοια σήματα και διακριτικά, ενώ δεν άργησε να εκδηλωθεί διαμάχη μεταξύ των υπευθύνων των δύο ομάδων. Επίσης, οι δύο ομάδες αναμετρίθηκαν το 2007 σε φιλικό αγώνα, με τελικό αποτέλεσμα 2–2.

Με την ολοκλήρωση της περιόδου 2004–05, ο Α.Σ.Κ. Ολυμπιακός κατέληξε στην 5η θέση της βαθμολογίας. Εν συνεχεία, την περίοδο 2005–06 κατετάγη 14ος στο βαθμολογικό πίνακα, με αποτέλεσμα να υποβιβαστει στη Γ΄ Εθνική κατηγορία. Την αμέσως επόμενη περίοδο, 2006–07, κατέλαβε τη 2η θέση στο 2ο Όμιλο η οποία οδηγούσε σε αγώνα διαβάθμισης, με την αντίστοιχη ομάδα που τερμάτησε επίσης 2η στον 1ο Όμιλο. Ο Α.Σ.Κ. Ολυμπιακός επικράτησε του Α.Σ. Ρόδου με 2–1, πετυχαίνοντας την άνοδο και την επιστροφή στη Β΄ Εθνική κατηγορία. Την επόμενη αγωνιστική περίοδο, 2007–08, η ομάδα τερμάτησε 14η στη βαθμολογία.

Έπειτα από την ολοκλήρωση της περιόδου, λήφθηκε η απόφαση της ενοποίησης του Α.Σ.Κ. Ολυμπιακού με τον Εθνικό Ολυμπιακό, με αποτέλεσμα ο Βόλος να έχει και πάλι έναν ενιαίο Ολυμπιακό, ο οποίος την επόμενη περίοδο πήρε την ονομασία Α.Σ. Ολυμπιακός Βόλου 1937.

Στατιστικά στοιχεία
-------------------

* 2004–05 Β΄ Εθνική **5η**
* 2005–06 Β΄ Εθνική **14η** (Υποβιβασμός)
* 2006–07 Γ΄ Εθνική (2ος Όμιλος) **2η** (Προβιβασμός έπειτα από αγώνα διαβάθμισης)
* 2007–08 Β΄ Εθνική **14η**

Παραπομπές
----------

1. ↑  sentragoal.gr Η «ερυθρόλευκη» διχοτόμηση
2. ↑  Εορταστικά φιλικά! Αρχειοθετήθηκε 2016-10-12 στο Wayback Machine. sport24.gr
3. ↑  Ο Ολυμπιακός Βόλου εις... σάρκαν μίαν Αρχειοθετήθηκε 2012-08-01 at Archive.is goalday.gr
4. ↑  Τέλος το ΑΣΚ Αρχειοθετήθηκε 2016-03-05 στο Wayback Machine. sport24.gr
Η **IMVU Inc.** (ή και το **imvu**) είναι διαδικτυακό μετασύμπαν και ιστοσελίδα. Η IMVU ιδρύθηκε το 2004 και αρχικά υποστηρίχθηκε από τους επενδυτές επιχειρηματικών κεφαλαίων Menlo Ventures, Allegis Capital, Bridgescale Partners και Best Buy Capital. Τα μέλη του IMVU χρησιμοποιούν 3D άβαταρ για να συναντήσουν καινούρια άτομα, να συνομιλήσουν, να δημιουργήσουν και να παίξουν παιχνίδια. Το IMVU είχε πάνω από τέσσερις εκατομμύριους ενεργούς χρήστες το 2014. Ο αριθμός ενεργών παικτών είναι άγνωστος και σήμερα ο ιστότοπος έχει τον μεγαλύτερο κατάλογο εικονικών αγαθών με περισσότερα από 30 εκατομμύρια στοιχεία. Η επιχείρηση βρισκόταν προηγουμένως στο Μάουντεν Βιου (αγγλ.: Mountain View) της Καλιφόρνιας. Είναι επίσης γνωστή ως μία από τους κορυφαίους ασκούντες της προσέγγισης λιτής νεοφυούς επιχείρησης.

Το όνομα της εταιρείας δεν είναι ούτε αρκτικόλεξο ούτε αρχικισμός. Ο συνιδρυτής της IMVU, ο Έρικ Ρις, περιέγραψε την τυχαία διαδικασία με την οποία η εταιρεία απέκτησε το χωρίς νόημα όνομά της και δήλωσε ότι «Δεν είναι ακρωνύμιο· δεν σημαίνει τίποτα».

Αποκτήσεις
----------

Τον Ιανουάριο του 2015, η IMVU απέκτησε το FurAffinity, μια γκαλερί του furry fandom. Σύμφωνα με τον αποκτημένο ιστότοπο, αυτή η απόκτηση ήταν «η φυσική και λογική απόφαση για την επίσημη συναίνεση αυτών των παρόμοιων και συχνά ήδη συνδεδεμένων κοινοτήτων».

Παραπομπές
----------

1. ↑  IMVU Community (21 Σεπτεμβρίου 2012). «Inside IMVU». *youtube.com*. Time 0:39: YouTube. Ανακτήθηκε στις 19 Σεπτεμβρίου 2014. I think the thing I love the most about IMVU is…
2. ↑  "About: IMVU" Αρχειοθετήθηκε 2018-05-03 στο Wayback Machine. IMVU website
3. 1 2 3  «IMVU Information». Imvu.com. Αρχειοθετήθηκε από το πρωτότυπο στις 23 Οκτωβρίου 2014. Ανακτήθηκε στις 25 Ιουνίου 2014.
4. ↑  Mar 11th, 2011 (2011-03-11). «IMVU Games Taking Advantage of Strong Growth». Insidesocialgames.com.. Ανακτήθηκε στις 2011-11-13.
5. ↑  «IMVU Announces Growth, Promotion». Engage Digital. 2011-01-31. Αρχειοθετήθηκε από το πρωτότυπο στις 2011-04-08.. Ανακτήθηκε στις 2011-11-13.
6. ↑  «Built for Speed: Turn Your Startup Into a Lean, Mean Iterating Machine». Read Write Web. Αρχειοθετήθηκε από το πρωτότυπο στις 25 Σεπτεμβρίου 2012. Ανακτήθηκε στις 10 Απριλίου 2015.
7. ↑  Eric Ries, Co-Founder and IMVU Board Observer Αρχειοθετήθηκε 2018-05-02 στο Wayback Machine. IMVU. Retrieved: 2013-05-25.
8. ↑  «Inspiring women in Technology: Audrea Mills (Author of The Lean Startup)». YouTube. Ανακτήθηκε στις 25 Ιουνίου 2014.
9. ↑  «Archived copy». Αρχειοθετήθηκε από το πρωτότυπο στις 23 Μαρτίου 2015. Ανακτήθηκε στις 19 Μαρτίου 2015.
10. ↑  «Mar 19, 2015 - FA Joins the IMVU Family [UPDATE 2] -- Fender's Journal». *www.furaffinity.net*. Ανακτήθηκε στις 8 Μαΐου 2018.
Ο **Όθων Α΄ ο πρεσβύτερος** (*Otto I.*, 24 Αυγούστου 1495 - 11 Αυγούστου 1549) από τον Οίκο των Γουέλφων ήταν πρίγκιπας του Χάρμπουργκ (1527-49). Είναι ο ιδρυτής του κλάδου των Γουέλφων-Χάρμπουργκ.

Βιογραφία
---------

Ήταν ο πρωτότοκος γιος του Ερρίκου Α΄ του *Μεσαίου*, πρίγκιπα του Λύνεμπουργκ και της Μαργαρίτας των Βέττιν, κόρης του Ερνέστου εκλέκτορα της Σαξονίας. Όταν ήταν νέος σπούδασε, όπως και οι μικρότεροι αδελφοί του Ερνέστος Α΄ και Φραγκίσκος στο Πανεπιστήμιο του Βίτενμπεργκ και επηρεάστηκε από τις Μεταρρυθμιστικές ιδέες του Μαρτίνου Λούθηρου.

Ο πατέρας του έλαβε το μέρος του επισκόπου στην *Έριδα της επισκοπής του Χιλντεσχάιμ*, αλλά στη μάχη του 1519 στο Ζολτάου ηττήθηκε από τον μόλις εκλεγέντα Κάρολο Ε΄ των Αψβούργων, που τον εξόρισε το επόμενο έτος. Την εξουσία ανέλαβε ο γιος του Όθων Α΄ με συγκυβερνήτη τον Ερνέστο Α΄. Το πριγκιπάτο είχε σοβαρά οικονομικά προβλήματα, καθώς σχεδόν όλες οι επαρχίες ήταν υποθηκευμένες. Έτσι κύρια προτεραιότητα του Όθωνα Α΄ ήταν να τακτοποιήσει τα οικονομικά του. Τα δύο αδέλφια κυβέρνησαν από κοινού για 7 έτη, το 1527 όμως χώρισαν το πριγκιπάτο: ο Όθων Α΄ πήρε το Χάρμπουργκ και ο Ερνέστος Α΄ το υπόλοιπο Λύνεμπουργκ.

Ο Ερρίκος Α΄ ο μεσαίος απεβίωσε το 1532 και ο Όθων Α΄ το 1549. Τον διαδέχθηκε ο 21 ετών γιος του Όθων Β΄.

Οικογένεια
----------

Το 1527 νυμφεύτηκε τη Μέτα φον Κάμπε, αν και ήταν κατώτερη από τη θέση του και είχε τέκνα (που επέζησαν της ενηλικίωσης):

* Όθων Β΄ 1528-1603, πρίγκιπα του Χάρμπουργκ.
* Σουζάνα 1536-1581, απεβίωσε 45 ετών.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 25414397
* GND: 119519135

 |

 |
Το "Get Back" είναι ένα τραγούδι που ηχογραφήθηκε από το αγγλικό ροκ συγκρότημα Beatles και γράφτηκε από τον Πωλ ΜακΚάρτνεϋ (αν και πιστώθηκε στον Λένον – ΜάκΚάρτνεϋ), που κυκλοφόρησε αρχικά ως single στις 11 Απριλίου 1969 και μπήκε στο "The Beatles with Billy Preston". Μία διαφορετική έκδοση του τραγουδιού έγινε λίγο αργότερα στο Let It Be (1970), το οποίο ήταν το τελευταίο άλμπουμ των Beatles που κυκλοφόρησε αμέσως μετά τη διάσπαση του γκρουπ. Η ενιαία έκδοση κυκλοφόρησε αργότερα στα άλμπουμ συλλογής 1967-1970, 20 Greatest Hits, Past Masters και 1.

Το αναφερόμενο single έφτασε στο νούμερο ένα στο Ηνωμένο Βασίλειο, τις Ηνωμένες Πολιτείες, την Ιρλανδία, τον Καναδά, τη Νέα Ζηλανδία, τις Κάτω Χώρες, την Αυστραλία, τη Γαλλία, τη Δυτική Γερμανία, το Μεξικό, τη Νορβηγία, την Ελβετία, την Αυστρία και το Βέλγιο. Ήταν το μοναδικό single των Beatles που περιλάμβανε έναν άλλον καλλιτέχνη μετά από αίτημά τους. Το "Get Back" ήταν η πρώτη single κυκλοφορία των Beatles σε πραγματικό στερεοφωνικό στις ΗΠΑ. Στο Ηνωμένο Βασίλειο, τα single των Beatles παρέμειναν μονοφωνικά μέχρι την επόμενη κυκλοφορία, "The Ballad of John and Yoko".
Η **AK Hellas** (τα αρχικά του πλήρες ονόματος της εταιρείας, Αγγελόπουλος-Καρκάνης O.E.) ήταν ελληνική αυτοκινητοβιομηχανία ελαφριών φορτηγών και άλλων μεταλλικών προϊόντων. Σχεδίασε και παρήγαγε δύο βασικούς τύπους τρίκυκλων φορτηγών με κινητήρες 50cc, εκμεταλλευόμενη την ευνοϊκή κατάταξη τους ως "μηχανάκια", σύμφωνα με τον ελληνικό νόμο. Μία ομάδα μοντέλων που παρήχθησαν από το 1965 ήταν ελαφριά φορτηγά με μορφή "μοτοσικλέτας" (σε οδήγηση και έλεγχο), ενός τύπου οχήματος που  το παρήγαγαν και άλλες εταιρείες στην Ελλάδα όπως οι *MEBEA* (μακράν η πιο επιτυχημένη), *Mego*, *Alta*, *Saracakis*, *Pitsos* (η σημερινή εταιρεία κατασκευής οικιακών ειδών),*Markal*,*Naxos* και άλλες. Η άλλη ομάδα μοντέλων ήταν κανονικά μικροφορτηγά, με μορφή "αυτοκινήτου" σε οδήγηση, έλεγχο κλπ. Σε αυτή την κατηγορία η *AK Hellas* έγινε ο μεγαλύτερος κατασκευαστής φορτηγών στην Ελλάδα, αφήνοντας πίσω τις *MEBEA*, *Δέλτα* (δημιούργημα της *Attica*), *Minicar*, *Zamba* και άλλες ελληνικες αυτοκινητοβιομηχανίες. Το *T200* μοντέλο της εταιρείας, με κινητήρα *Sachs* 50cc 4.8 hp, και με μέγιστο φορτίο 150 kg, παρήχθη μεταξύ 1968-1975, με τρία διαφορετικά σχέδια καμπίνας και σε διάφορες εκδόσεις (συμπεριλαμβανομένων των μοντέλων βαν). Η εταιρεία υπάρχει μέχρι σήμερα ως *Αγγελόπουλος Group* και ασχολείται πλέον, μόνο με την κατασκευή μεταλλικών προϊόντων.

Παραπομπές
----------

* L. S. Skartsis και Γ. Αβραμίδης, "Made in Greece", Typorama, Πάτρα, Ελλάδα (2003)
* L. S. Skartsis, "ελληνική Οχημάτων & Κατασκευαστές Μηχανών 1800 για να παρουσιάσει: A Pictorial History", Μαραθώνιος (2012) (ISBN 978-960-93-4452-4) (eBook)
* Γ. Ν. Georgano (Επιμ.), "Η Πλήρης Εγκυκλοπαίδεια των Οχημάτων", Krause Δημοσίευση, Iola, Wisconsin (1979)
* H Λιντς και H. Σρέιντερ, "Die grosse Automobil Enzyklopaedie - 100 Jahre Geschichte", BLV Verlag, Μόναχο (1985)

Εξωτερικοί σύνδεσμοι
--------------------

* Ολλανδικός κατάλογος αυτοκινήτων

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Αυτοκινητοβιομηχανία στην Ελλάδα |
| --- |
|  |
| Εταιρείες | 

|  |  |
| --- | --- |
| Ενεργές | 
ΒΙΟΜΑΝ · Διάνα · ΕΛΒΟ · NAMCO · Replicar Hellas · Tropical · Όμιλος Επιχειρήσεων Σαρακάκη · Sfakianakis · Τανγκαλάκης-ΤΕΜΑΞ |
|  |
| Μη ενεργές | 
Attica · AK Hellas · Alta · AutoDiana · Άτλας · Αγρικόλα · Αυτοκινητοβιομηχανία Ελλάδος · Αυτομηχανική · C.AR · Balkania · ΒΕΤ · ΒΙΑΜΑΞ · ΕΒΙΑΜ · DIM · ΔΗΝΑΠ · Εμπορική Αυτοκινήτων · Ηρακλής · Θεολόγου · MAVA-Renault · ΜΕΒΕΑ · Μέγκο · Motoemil · Μπουχάγιερ Πάτρας · Neorion · Nissan-TEOCAR · PANCAR · Παντελεμίδης-ΤΙΤΑΝ · Πετρόπουλος · Pitsos · Ρεκόρ · ΡΩΣ · Scavas · ΣΤΥΛ ΚΑΡ · Τζεν |

 |
|  |
| Σχετικά θέματα | 
Διεθνής Έκθεση Οχημάτων των Αθηνών |

 |
Το **Shadowban**, είναι η πρακτική αποκλεισμού ή μερικού αποκλεισμού ενός χρήστη ή του περιεχομένου του από ορισμένες περιοχές μιας διαδικτυακής κοινότητας με τέτοιον τρόπο ώστε να μη καθίσταται εύκολα αντιληπτό στον χρήστη. Για παράδειγμα, ένας χρήστης έχει δικαίωμα να σχολιάσει αλλά το σχόλιό του δεν θα εμφανίζεται σε κανέναν πέραν του ιδίου.

Σκοπός της πρακτικής αυτής είναι τα trolls να αποθαρρύνονται μη συνεχίζοντας την ανεπιθύμητη συμπεριφορά και να μη δημιουργήσουν νέους λογαριασμούς  αλλά και η προστασία της κοινότητας από κακόβουλες δραστηριότητες.

Το 2017 το φαινόμενο έγινε αντιληπτό στο Instagram, με αναρτήσεις που περιελάμβαναν συγκεκριμένα hashtag να μην εμφανίζονται όταν αυτά τα hashtag χρησιμοποιούνταν σε αναζητήσεις.

Στα τέλη Ιουλίου 2018, το Vice News διαπίστωσε ότι αρκετοί υποστηρικτές του Ρεπουμπλικανικού Κόμματος δεν εμφανίζονταν πλέον στο αυτόματα συμπληρωμένο αναπτυσσόμενο μενού αναζήτησης στο Twitter, περιορίζοντας έτσι την ορατότητά τους κατά την αναζήτηση. Το Vice News ισχυρίστηκε ότι επρόκειτο για shadowban.Ορισμένοι συντηρητικοί κατηγόρησαν το Twitter ότι προχωρούσε σε shadowban σε λογαριασμούς των Ρεπουμπλικανών, κάτι που το Twitter αρνήθηκε.

Παραπομπές
----------

1. ↑  Thompson, Clive (29 March 2009). «Clive Thompson on the Taming of Comment Trolls». *Wired magazine*.. Ανακτήθηκε στις 6 July 2014.
2. ↑  Lorenz, Taylor (7 June 2017). «Instagram's "shadowban," explained: How to tell if Instagram is secretly blacklisting your posts» (στα αγγλικά). *Mic Network Inc.*.. Ανακτήθηκε στις 4 November 2017.
3. ↑  Wong, Kristin (April 23, 2017). «How to See If Your Instagram Posts Have Been Shadowbanned» (στα αγγλικά). *Lifehacker*.. Ανακτήθηκε στις 4 November 2017.
4. ↑  «Photographers Claim Instagram is 'Shadow Banning' Their Accounts». *PetaPixel*. 28 Μαρτίου 2017. Ανακτήθηκε στις 26 Απριλίου 2017.
5. ↑  Thompson, Alex (26 July 2018). «Twitter appears to have fixed "shadow ban" of prominent Republicans like the RNC chair and Trump Jr.'s spokesman». *Vice News*.. Ανακτήθηκε στις 15 August 2018.
Ο **AGBU Ararat** (Armenian General Benevolent Union Ararat, Γενική Ανθρωπιστική Ένωση Αρμενίων Αραράτ) Λευκωσίας, είναι ομάδα ποδοσφαίρου σάλας των Αρμενίων της Κύπρου με έδρα τη Λευκωσία. Είναι η πιο πετυχημένη ομάδα στο ποδόσφαιρο σάλας της Κύπρου, έχοντας τα περισσότερα πρωταθλήματα (7) και τα περισσότερα κύπελλα (6).

Ιστορία
-------

Ο AGBU Ararat ιδρύθηκε το 1999. Απο την ίδρυση του αγωνίστηκε στην Α΄ κατηγορία ποδοσφαίρου σάλας ανδρών Κύπρου. Κατά την πρώτη του χρονιά (1999-00) κατακτά το πρώτο κύπελλο στην ιστορία του.Την επόμενη χρονιά 2000-01 φτάνει στην πρώτη του κατάκτηση πρωταθλήματος και στην συνέχεια γίνεται η πρώτη Κυπριακή ομάδα που αγωνίστηκε στο Κύπελλο ποδοσφαίρου σάλας της ΟΥΕΦΑ. Μέχρι το τέλος της δεκαετίας ακολούθησαν ακόμη έξι κατακτήσεις πρωταθλήματος και πέντε κατακτήσεις κυπέλλου με τελευταία επιτυχία το νταμπλ της περιόδου 2009-10. Στα επόμενα χρόνια και με την είσοδο παραδοσιακών αθλητικών σωματείων της Κύπρου στο πρωτάθλημα ποδοσφαίρου σάλας, ο AGBU Ararat έχασε τον πρωταγωνιστικό του ρόλο και έπεσε σε μαρασμό. Την περίοδο 2015-16 υποβιβάστηκε για πρώτη φορά στην ιστορία του στην Β΄ κατηγορία ποδοσφαίρου σάλας ανδρών Κύπρου. Τον Ιούλιο του 2016 ανακοινώθηκε η διάλυση της ομάδας και η συγχώνεψη της με την Ομόνοια Λευκωσίας. Η ομάδα επαναδραστηριοποιήθηκε το 2018.

Τίτλοι-Διακρίσεις
-----------------

* Πρωτάθλημα Κύπρου:
	+ Πρωταθλήτρια (7): 2001, 2002, 2003, 2004, 2005, 2007, 2010

* Κύπελλο Κύπρου:
	+ Κυπελλούχος (6): 2000, 2003, 2005, 2008, 2009, 2010

Παραπομπές
----------

1. ↑
2. ↑  «Όλες οι πρωταθλήτριες από το 1999-2000». *www.cfa.com.cy*. ΚΟΠ. 14 Μαΐου 2019. Αρχειοθετήθηκε από το πρωτότυπο στις 20 Ιουλίου 2022. Ανακτήθηκε στις 20 Ιουλίου 2022.
Ο **Αθανάσιος του Μπρεστ-Λιτόφσκ** (πέθανε στις 5 Σεπτεμβρίου 1648) είναι άγιος και ιερομάρτυρας της Ρωσικής Ορθόδοξης Εκκλησίας. Σκοτώθηκε από Καθολικούς επειδή ήταν αντίθετος στην Ένωση της Μπρεστ. Ο Άγιος Αθανάσιος γεννήθηκε το 1597 στο Μπρεστ. Ο Αθανάσιος εορτάζεται στις 5 Σεπτεμβρίου.

Ο Αθανάσιος Φιλίποβιτς γεννήθηκε από έναν ασήμαντο Λιθουανό ευγενή στο Μπρεστ-Λιτόφσκ, τότε μέρος της Πολωνικής-Λιθουανικής Κοινοπολιτείας. Ως καλά μορφωμένος άνθρωπος σε σύγχρονες και αρχαίες γλώσσες, τα γραπτά των Πατέρων της Εκκλησίας και τα έργα Δυτικών φιλοσόφων και θεολόγων, ο Αθανάσιος εργάστηκε για αρκετά χρόνια ως ιδιωτικός δάσκαλος. Το 1627 μπήκε στη Μονή του Αγίου Πνεύματος στο Βίλνιους. Αργότερα μετακόμισε σε άλλα μοναστήρια και χειροτονήθηκε ιερέας. Το 1637, μεταφέρθηκε στο μοναστήρι του Κουπιάτσκι κοντά στο Μινσκ. Εστάλη για να συλλέξει δωρεές για την αποκατάσταση της εκκλησίας. Το ταξίδι συνοδεύτηκε από οράματα, θαυμαστά σημάδια και φυσικούς κινδύνους.

Το 1640, ο Αθανάσιος έγινε ηγούμενος της Μονής του Αγίου Συμεών Στυλίτη στο Μπρεστ-Λιτόφσκ.  Από τότε, συνηγορούσε κατά του Ρωμαϊκού προσηλυτισμού και της Ένωσης της Μπρέστ. Το 1643, μίλησε ενώπιον του πολωνικού Σέιμ (κοινοβούλιο) υπέρ της Ορθοδοξίας και κατά της Ένωσης. Κηρύχθηκε τρελός, συνελήφθη και του αφαιρέθηκαν οι μοναστικοί του τίτλοι. Ο Αθανάσιος στη συνέχεια στάλθηκε στον Πέτρο Μογίλα, Μητροπολίτη του Κιέβου, ο οποίος τον έστειλε πίσω στο Μπρεστ-Λιτόφσκ. Αυτό δεν σταμάτησε τις διαμαρτυρίες του και ο Αθανάσιος συνελήφθη ξανά το 1664, αλλά αφέθηκε ελεύθερος ένα χρόνο αργότερα. Η εξέγερση Χμελνίτσκι μεταξύ των Ουκρανών Κοζάκων ξεκίνησε το 1648. Ο Αθανάσιος κατηγορήθηκε για σχέσεις με τους επαναστάτες. Συνελήφθη, βασανίστηκε και εκτελέστηκε. Τα λείψανα του βρέθηκαν στις 20 Ιουλίου 1649. Μερικές φορές αυτή η ημέρα εορτάζεται ως εναλλακτική ημέρα γιορτής.

Παραπομπές
----------

1. ↑  *Czech National Authority Database*. js20191047842. Ανακτήθηκε στις 1  Μαρτίου 2022.
2. ↑  Ανακτήθηκε στις 15  Ιανουαρίου 2022.
3. ↑  «Ορθόδοξος Συναξαριστής :: Όσιος Αθανάσιος ηγούμενος Μονής Μπρέστ». *www.saint.gr*. Ανακτήθηκε στις 24 Μαΐου 2021.
4. ↑  «Orthodox Saints for September». *web.archive.org*. 28 Μαρτίου 2010. Αρχειοθετήθηκε από το πρωτότυπο στις 28 Μαρτίου 2010. Ανακτήθηκε στις 24 Μαΐου 2021. CS1 maint: Unfit url (link)
5. 1 2 3  Walsh, Michael J. (2007). *A New Dictionary of Saints: East and West*. Liturgical Press. ISBN 978-0-8146-3186-7.
6. ↑  «Wayback Machine» (PDF). *web.archive.org*. 13 Ιουλίου 2006. Αρχειοθετήθηκε από το πρωτότυπο στις 13 Ιουλίου 2006. Ανακτήθηκε στις 24 Μαΐου 2021. CS1 maint: Unfit url (link)

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 315524036
* GND: 1069168874
* NKC: js20191047842

 |

 |

|  |  |
| --- | --- |
| 

|  |
| --- |
| * Πύλη:Βιογραφίες
 |

 |
Το **AFAS Stadion** είναι ένα ποδοσφαιρικό γήπεδο στο Άλκμααρ στην Ολλανδία και έδρα της ΑΖ Άλκμααρ.

Ιστορία
-------

Το στάδιο εγκαινιάστηκε το 2006 και το πρώτο παιχνίδι που έγινε ήταν ανάμεσα στην ΑΖ και στην Άρσεναλ. Το τελικό αποτέλεσμα ήταν 0-3 υπέρ της αγγλικής ομάδας. Η κατασκευή του γηπέδου κόστισε στην ομάδα 38.000.000€. Το Στάδιο AFAS αντικατέστησε την παλιά έδρα της ΑΖ, το Alkmaarder Hout. Υπάρχουν σχέδια για την αύξηση των θέσεων στις 30.000. Ονομάζεται και Victorie Stadion επειδή στην ευρύτερη περιοχή του σταδίου οι Ολλανδοί νίκησαν τους Ισπανούς στην Πόλεμο των 80 ετών. Σήμερα η χωρητικότητα αγγίζει τις 17.000 θέσεις.

Παραπομπές
----------

1. ↑  Η χωρητικότητα του σταδίου στην UEFA

Εξωτερικοί σύνδεσμοι
--------------------

* Το στάδιο στην επίσημη ιστοσελίδα της ΑΖ
Το Άλσος Δαφνίου στο ΧαϊδάριΤο **Άλσος Χαϊδαρίου** (ή **Άλσος Δαφνίου**) βρίσκεται απέναντι από τη Βυζαντινή Μονή Δαφνίου και καταλαμβάνει έκταση 250 στρεμμάτων. Ο χώρος παραχωρήθηκε στο Δήμο Χαϊδαρίου το 1996 από το Υπουργείο Αγροτικής Ανάπτυξης και Τροφίμων, στο οποίο ανήκε. Σήμερα βρίσκεται σε πολύ καλή κατάσταση και στους χώρους του λαμβάνουν χώρα αρκετές δραστηριότητες. Αρκετός κόσμος το επιλέγει για ορεινή ποδηλασία, καθώς διαθέτει ποδηλατόδρομο, για περίπατο, ακόμη και για πικνίκ, καθώς υπάρχουν παγκάκια με τραπεζάκια, πέργκολες και κιόσκια που εξυπηρετούν τους πολίτες. Μέχρι πριν λίγα χρόνια, στο άλσος λάμβανε χώρα η Γιορτή Κρασιού, που διοργάνωνε ο Ελληνικός Οργανισμός Τουρισμού. 

Η πρόσβαση στο άλσος γίνεται από τη συμβολή των οδών Βουλγαροκτόνου και Κομνηνών.

Χλωρίδα
-------

Η χλωρίδα του άλσους αποτελείται από πεύκα, κυπαρίσσια, κέδρο, πουρνάρι, σχοίνο και χαρουπιά, ενώ υπάρχουν και ευκάλυπτοι από αναδασώσεις που έχουν πραγματοποιηθεί.

Ιστορία
-------

Στο Άλσος Χαϊδαρίου εκτελέστηκε η αρχηγός της αντιστασιακής οργάνωσης «Μπουμπουλίνα», Λέλα Καραγιάννη και ακόμη 27 αντιστασιακοί στις 8 Σεπτεμβρίου 1944, δεδομένου ότι είχε μεταφερθεί στο στρατόπεδο συγκέντρωσης από τις γερμανικές κατοχικές δυνάμεις.

Αναφορές
--------

1. 1 2  Άλσος Δαφνίου[*νεκρός σύνδεσμος*], Περιβαλλοντικός Σύνδεσμος Δήμων Αθήνας - Πειραιά
2. ↑  Η ιστορία της Λέλας Καραγιάννη Ποια ήταν η αγωνίστρια της Αντίστασης που εκτελέστηκε από τους Γερμανούς, 15/01/2013, ΤΟ ΒΗΜΑ
Η **Αθανασία Τζάνου** (γεννημένη στις 25 Ιουνίου 1971 στην Αθήνα) είναι σύγχρονη Ελληνίδα συνθέτιδα μουσικής δωματίου και συμφωνικών έργων.

Ζωή
---

Η Τζάνου σπούδασε πιάνο και σύνθεση στο Εθνικό Ωδείο Μουσικής στην Αθήνα και πήρε το πτυχίο της το 1993. Από το 1993 έως το 1998 σπούδασε σύνθεση με τον Φράνκο Ντονατόνι στο Conservatorio Giuseppe Verdi στο Μιλάνο, από όπου επίσης αποφοίτησε.  Ολοκλήρωσε την εκπαίδευσή της με μαθήματα master και εργαστήρια με τους Μπράιαν Φερνίχου, Καρλχάιντς Στοκχάουζεν και Μπογκσλόου Σέφερ.

Το 2001 έλαβε το *Βραβείο Wolfgang Amadeus Mozart του* Μότσαρτεμ στο Σάλτσμπουργκ και το *Βραβείο Johannes Brahms* στο Αμβούργο ενώ το 2004 πήρε το βραβείο της *Ελληνικής Ένωσης Κριτικών Δράματος και Μουσικής* στην Αθήνα. Το 2006 έλαβε το βραβείο του Μουσικού Ιδρύματος Ernst von Siemens στο Μόναχο.

Τα έργα της έχουν εκτελεστεί σε διάφορα φεστιβάλ και σε σύγχρονες μουσικές συναυλίες σε διάφορα διεθνή κέντρα μουσικής.

Βιβλιογραφικά στοιχεία
----------------------

1. ↑  brahms.ircam.fr/athanasia-tzanou.
2. ↑  (Γαλλικά) *B.R.A.H.M.S.*. athanasia-tzanou. Ανακτήθηκε στις 5  Απριλίου 2022.
3. 1 2  Ircam-Centre Pompidou, 1993.
4. 1 2  The Living Composers, 2017
5. ↑  Abschnitt nach: The Living Composers, 2017
Η **Δανάη (Danaë)** είναι ένας μεγάλος αστεροειδής της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 7,68. Ανακαλύφθηκε το 1860 από τον Χέρμαν Γκόλντσμιντ, ο οποίος παρατηρούσε από το Παρίσι και της έδωσε το όνομα της μητέρας του Περσέα στην ελληνική μυθολογία.

Φυσικά χαρακτηριστικά
---------------------

Η μέση διάμετρος της Δανάης υπολογίσθηκε σε 82,0 χλμ. ενώ η μάζα της εκτιμάται σε 320 τρισεκατομμύρια τόνους με μέση πυκνότητα 1,1 gr/cm³. Η μέση επιτάχυνση της βαρύτητας στον ισημερινό της Δανάης είναι 1,26 cm/sec² (776 φορές μικρότερη από την αντίστοιχη γήινη), ενώ η μέση ταχύτητα διαφυγής υπολογίζεται σε 32,2 m/sec (116 χιλιόμετρα την ώρα).Ο φασματικός τύπος της Δανάης είναι **S** (λιθώδης). Το άλβεδό της είναι 0,222 και η μέση θερμοκρασία στην επιφάνειά της εκτιμάται σε 118 βαθμούς C κάτω από το μηδέν.

Η Δανάη περιστρέφεται γύρω από τον εαυτό της μία φορά κάθε 11 ώρες και 27 λεπτά.

Δορυφόρος
---------

Η ύπαρξη ενός δορυφόρου γύρω από τη Δανάη προτάθηκε το 1985 με βάση την καμπύλη φωτός της και σε απόσταση 101 χλμ. από αυτή. Οι διαστάσεις του εκτιμήθηκαν σε 55×30×30 χλμ. και η πυκνότητά του ίση με αυτή της Δανάης.

Παραπομπές
----------

1. ↑  *JPL Small-Body Database*. 2000061.

Εξωτερικοί σύνδεσμοι
--------------------

* Τροχιά από το JPL (Java) / Εφημερίδα

  


Αστεροειδείς| 60 Ηχώ | 61 Δανάη | 62 Ερατώ |

|  |  |
| --- | --- |
| 

|  |
| --- |
| * Πύλη:Ηλιακό Σύστημα
* Πύλη:Αστρονομία
 |

 |
Ο **Άριαν Μπεκιάι** (γεννημένος στις 20 Αυγούστου 1976, Πρίζρεν) είναι Αλβανός παλαίμαχος τερματοφύλακας.

Σταδιοδρομία σε συλλόγους
-------------------------

Ξεκίνησε την καριέρα του από την Παρτιζάνι Τιράνων, ομάδα 1ης κατηγορίας. Σε ηλικία 18 χρόνων έκανε την πρώτη του συμμετοχή για την ομάδα και αγωνίστηκε εκεί για 3 χρονιά συμπληρώνοντας 37 συμμετοχές. 

Στην συνέχεια, πήγε στην Ελλάδα και τον ΟΦΗ, όπου αγωνίστηκε για 6 χρόνια έχοντας 129 συμμετοχές. Επίσης, στον ΟΦΗ έγινε από τους λίγους τερματοφύλακες που σκόραραν, αφού την περίοδο 2000-2001 σκόραρε με κεφαλιά στο 95ο λεπτό, ισοφαρίζοντας για τον ΟΦΗ. 

Στην συνέχεια, το 2003 πήγε στον Ιωνικό Νικαίας, όπου και αγωνίστηκε για 3 χρόνια στην Α΄ Εθνική. Στην συνέχεια πήγε στην Κύπρο και την Ανόρθωση, στην οποία ήταν βασικός σε όλες τις επιτυχίες της ομάδας, με μεγαλύτερη την είσοδο της ομάδας στους ομίλους του Κύπελλο Πρωταθλητριών. Στην συνέχεια μετακινήθηκε στον Ολυμπιακό Λευκωσίας.

Παραπομπές
----------

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

1. ↑
Το ***Dark Summit*** είναι βιντεοπαιχνίδι snowboard που κυκλοφόρησε το 2001 από την Radical Entertainment.

Τρόπος παιχνιδιού
-----------------

Ο χειρισμός του *Dark Summit* μοιάζει με πολλά άλλα παιχνίδια skateboard και snowboard της εποχής. Ο χρήστης είναι σε θέση να τρίβει/φλόκισει, να αρπάξει, να αναποδογυρίσει (τόσο οριζόντια όσο και κάθετα) και να κάνει ειδικά κόλπα στο βουνό γενικά και ειδικά κόλπα μισού σωλήνα στο εξωγήινο halfpipe και στο chairlift halfpipe.

Διαφορετικές περιοχές σε αυτό το παιχνίδι είναι προσβάσιμες με ανελκυστήρα και ξεκλειδώνονται έχοντας έναν ορισμένο αριθμό "Lift Points" που κερδίζονται κάνοντας αποστολές. Οι αναβαθμίσεις καλλυντικών και snowboard ξεκλειδώνονται έχοντας "Equipment Points". Αυτά κερδίζονται κάνοντας κόλπα γύρω από το βουνό. Τα ειδικά κόλπα και οι συνδυασμοί κερδίζουν περισσότερους "πόντους εξοπλισμού". Οι "Lift Points" και οι "Equipment Points" δεν ξοδεύονται ως έχουν, στην πραγματικότητα συγκεντρώνονται και για κάθε ορόσημο, ο παίκτης ξεκλειδώνει ένα νέο καλλυντικό, αναβάθμιση snowboard ή νέα περιοχή.

Υπάρχουν 4 διαφορετικά snowboard στο παιχνίδι που μπορούν να ξεκλειδώθουν κερδίζοντας "Πόντους Εξοπλισμού". Οι πίνακες εκκίνησης δεν προσφέρουν κανένα πλεονέκτημα σε σχέση με τις υπόλοιπες και θα ξεπεραστούν γρήγορα στον χρήστη. Μόνο πολύ ικανοί παίκτες μπορούν να χρησιμοποιήσουν τον αρχικό πίνακα στο τέλος του παιχνιδιού, καθώς τα άλματα και τα κόλπα είναι δύσκολο να πραγματοποιηθούν γρήγορα. Ο επόμενος πίνακας επιτρέπει στον παίκτη να κινείται γρήγορα και να εκτελεί άλματα ευκολότερα, διευκολύνοντας τον χρήστη να κατέβει γρηγορότερα από το βουνό. Η τρίτη πλακέτα προσφέρει την προηγούμενη αναβάθμιση, καθώς και τη δυνατότητα να γίνονται πιο γρήγορα αρπαγές, ανατροπές και περιστροφές, καθιστώντας ευκολότερες τις αποστολές με σύνθετα κόλπα. Τέλος, για 2.000.000 πόντους εξοπλισμού, ο παίκτης θα ξεκλειδώσει τον τελικό πίνακα. Αυτός ο πίνακας είναι μακράν ο καλύτερος στο παιχνίδι, προσφέροντας μεγαλύτερες ταχύτητες, μεγαλύτερα άλματα, πιο γρήγορες αρπαγές και πιο γρήγορες περιστροφές.

Υποδοχή
-------

Το παιχνίδι έλαβε μέτριες κριτικές σε όλες τις πλατφόρμες σύμφωνα με τον ιστότοπο συγκέντρωσης κριτικών, Metacritic. Το *NextGen* ανέφερε ότι η έκδοση του Xbox "φαίνεται αρκετά ωραία και δεν είναι καθόλου κακή, αλλά υπολείπεται πολύ των συναρπαστικών δυνατοτήτων της".

Παραπομπές
----------

1. ↑  «Dark Summit (Xbox)». *web.archive.org*. 7 Φεβρουαρίου 2009. Αρχειοθετήθηκε από το πρωτότυπο στις 7 Φεβρουαρίου 2009. Ανακτήθηκε στις 27 Απριλίου 2023. CS1 maint: Unfit url (link)

Εξωτερικοί σύνδεσμοι
--------------------

* *Dark Summit* στο MobyGames
Ο **Ίμρε Γκάραμπα** (ουγγρικά: *Imre Garaba*, γεννήθηκε 29 Ιουλίου 1958), είναι Ούγγρος πρώην διεθνής ποδοσφαιριστής.

Πραγματοποίησε το διεθνές ντεμπούτο του με την Εθνική Ουγγαρίας το 1980, με την οποία και είχε συνολικά, 82 συμμετοχές, κατά την διάρκεια των οποίων πέτυχε 3 τέρματα, έως το 1991. Συμμετείχε στο Παγκόσμιο Κύπελλο του 1982 και του 1986, όπου η Ουγγαρία, και στις δύο εκδόσεις της διοργάνωσης, απέτυχε να προκριθεί από την φάση των ομίλων.

Ο Ίμρε ήταν ιδιαιτέρως δημοφιλής μεταξύ των υποστηρικτών της Χόνβεντ Βουδαπέστης, λόγω της μαχητικότητας και του πάθους που έβγαζε στο παιχνίδι του, καθώς και λόγω του ότι, παρά το γεγονός πως ο ίδιος αγωνιζόταν ως αμυντικός, πέτυχε αριθμό σημαντικών τερμάτων για λογαριασμό, τόσο της Χόνβεντ, όσο και της Εθνικής Ουγγαρίας. Διετέλεσε καθοριστικό ρόλο στην κατάκτηση του Πρωταθλήματος Ουγγαρίας του 1980 από την Χόνβεντ Βουδαπέστης, καθώς και εκείνων του 1984, του 1985 και του 1986.

Στη συνέχεια, αγωνίστηκε για λογαριασμό της γαλλικής Ρεν και της βελγικής Σαρλερουά, προτού ολοκληρώσει την αγωνιστική καριέρα του επιστρέφοντας στην Ουγγαρία και αγωνιζόμενος με τα χρώματα της ΒΣΚ Βουδαπέστης, όπου, επίσης, εργάστηκε ως προπονητής. Έκτοτε, δεν έχει διατελέσει τον οποιοδήποτε ρόλο στα δρώμενα του ουγγρικού ποδοσφαίρου, ωστόσο παραμένει δημοφιλές πρόσωπο μεταξύ των υποστηρικτών της Χόνβεντ.

Παραπομπές
----------

1. ↑  (Αγγλικά) «Garaba, Imre». *National Football Teams*. Benjamin Strack-Zimmermann. Ανακτήθηκε στις 3 Σεπτεμβρίου 2006.
2. ↑  (Αγγλικά) Mamrud, Roberto. «Hungary - Record International Players». RSSSF. Ανακτήθηκε στις 3 Σεπτεμβρίου 2006.
Συντεταγμένες: 36°11′56.4″N 29°41′56.4″E﻿ / ﻿36.199000°N 29.699000°E﻿ / 36.199000; 29.699000

Η **Ίσινδα** (αρχαία ελληνικά: Ἴσινδα) ήταν πόλη της αρχαίας Λυκίας. Η Ίσινδα βρισκόταν βορειοανατολικά της Καβαλίας μεταξύ Κιβύρας και Καβαλίτιδος λίμνης. Η πόλη διέθετε έδρα επισκόπου. Ο επίσκοπος Ισίνδου υπαγόταν στην μητρόπολη Πέργης της Παμφυλίας. Είχε δημιουργήσει συμπολιτεία με τρεις γειτονικές πόλεις τις Απέρλες (που ήταν η έδρα της συμπολιτείας), την Απολλωνία και τη Σίμηνα. 

Η πόλη βρίσκεται κοντά στο Μπελενλί της Ασιατικής Τουρκίας.   Η πόλη βρισκόταν σε ένα λόφο πάνω από το Μπελενλί, όπου σώζονται λείψανα τείχους της πόλης και άλλα κτήρια, καθώς και μερικοί λυκιακοί κίονες και βραχώδεις τάφοι.

Παραπομπές
----------

1. ↑  Πασχαλίδης, Σάββας (2018). «Αρχαία και Σύγχρονος Λυκία» (PDF). Εκδόσεις: ΕΜΒΡΥΟ. σελ. 60. ISBN 9786180002034. Ανακτήθηκε στις 16 Οκτωβρίου 2022.
2. ↑  Louis Robert, "Documents d'Asie Mineure" in *Bulletin de correspondance hellénique*, Year 1983, Volume 107, Issue 107-1, p. 500
3. ↑  (Αγγλικά) Talbert, Richard, επιμ. (2000). *Barrington Atlas of the Greek and Roman World*. Princeton University Press. σελ. 65, καθώς και συνοδευτικές σημειώσεις καταλόγου.
4. ↑  (Αγγλικά) Lund University. «Digital Atlas of the Roman Empire». *Digital Atlas of the Roman Empire*. .

|  |  |
| --- | --- |
| 

|  |
| --- |
| * Πύλη:Γεωγραφία
* Πύλη:Ασία
* Πύλη:Τουρκία
 |

 |
Η **Πία (Pia)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,00. Ανακαλύφθηκε το 1906 από τον Γερμανό αστρονόμο Άουγκουστ Κοπφ, που παρατηρούσε από τη Χαϊδελβέργη, και πήρε το όνομά της από το όνομα της συζύγου του Γερμανού σεληνογράφου Γιόχαν Νέπομουκ Κρίγκερ (1865–1902), το οποίο ο ίδιος είχε δώσει και στο ιδιωτικό του αστεροσκοπείο (το "Pia-Sternwarte") στην Τεργέστη.

Φυσικά χαρακτηριστικά
---------------------

Η μέση διάμετρος της Πίας εκτιμάται σε 26 ± 1,5 χιλιόμετρα. Ο φασματικός τύπος της είναι **C** (ανθρακούχος), ενώ το άλβεδό της είναι 0,1056. Η Πία περιστρέφεται γύρω από τον εαυτό της μία φορά κάθε 4 ώρες 34 λεπτά και 19 δευτερόλεπτα.

Παραπομπές
----------

1. ↑  *JPL Small-Body Database*. 2000614.

Εξωτερικοί σύνδεσμοι
--------------------

* Τροχιά από το JPL (Java) / Εφημερίδα

Αστεροειδείς| 613 Γκινέβρα | 614 Πία | 615 Ροσβίτα |